OpenLLM-France/wikimedia huggingface dataset:
# Rafaela Ybarra

Rafaela Ybarra y Arámbarri o Rafaela Ybarra de Villalonga (Bilbao, 16 de gener de 1843 - 23 de febrer de 1900) va ser una dona basca, mare de família i fundadora de la congregació de les Germanes dels Sants Àngels Custodis. Va ser beatificada en 1984.
Havia nascut al si d'una rica família industrial de Bilbao; el seu pare tenia unes importants mines de ferro. Als divuit anys es casà amb Josep Villalonga, industrial de Figueres que, amb el pare de Rafaela, va fundar l'empresa Altos Hornos de Vizcaya. Va tenir set fills i, a més, es va fer càrrec de la cria i l'educació de cinc nebots, ja que la seva germana havia mort als vint-i-vuit anys. Molt religiosa, es va preocupar per la situació en què vivien molts joves, especialment les dones, que, atrets per la industrialització de Bilbao, anaven fins a la capital i hi eren explotats o vivien en condicions marginals, amb riscos per a la seva vida espiritual.
Va començar, llavors, a fer obres de caritat i apostolat entre aquest sector de població. Va fundar una casa de les Filles de Maria Immaculada, Servei Domèstic i la primera maternitat de la ciutat. Oferia allotjament, treball i formació a les noies que arribaven dels pobles: les acollia mentre no trobaven feina i li buscaven algun treball digne, donant-los també formació i instrucció bàsica que els permetés d'enfrontar-se al món. Aquest centre d'acolliment, obert en 1894, va rebre el nom de Casa de Perseverancia.
Aquesta primera casa, on van treballar altres dones, va ser l'origen d'una congregació religiosa que tindria aquesta missió, i que es va constituir en 1897 com a Germanes dels Sants Àngels Custodis, obrint un col·legi a Zabalbide (Bilbao) en 1899.
La fundadora va morir de càncer el 23 de febrer de 1900, sense poder veure consolidada la congregació, que s'expandí durant els anys següents per Espanya i Hispanoamèrica.
El seu procés de beatificació va començar a Vitòria el 1929. Declarada venerable en 1970, per Pau VI, Rafaella Ybarra va ser beatificada el 30 de setembre de 1984 a Roma per Joan Pau II.
# Rafaela del Sagrat Cor

Rafaela del Sagrat Cor és el nom dels següents personatges:
* Rafaela Maria del Sagrat Cor (Pedro Abad, Còrdova, 1850 - Roma, 1925), santa i fundadora de la congregació de les Esclaves del Sagrat Cor
* Maria Rafaela del Sagrat Cor: Sebastiana Lladó i Sala (Campos, Mallorca, 1814 - 1899), serventa de Déu i fundadora de la Congregació de Germanes dels Sagrats Cors
# Raja fasciata

Raja fasciata és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Regència

El terme regència designa diverses formes de govern delegat.

## Monarquies

La regència és un període transitori durant el qual una persona (generalment de la família reial, però no necessàriament) exerceix el poder en nom del monarca titular ja sigui perquè aquest és massa jove, per absència d'aquest, o per la seva incapacitat per governar per si mateix.

### Bèlgica

* 1830 – 1831: Regència d'Erasme Lluís Surlet de Chokier, fins a la pujada al tron de Leopold I de Bèlgica.
* 1944 – 1950: Regència de Carles de Bèlgica, oncle de Balduí I de Bèlgica

### Egipte

* 1478 – 1457: Regència de Hatshepsut, oncle de Tuthmosis III

### Espanya

* 1665 – 1675: Regència de Marianna d'Àustria, mare de Carles II
* 1823: Instaurada a Espanya a conseqüència de la invasió dels Cent mil fills de Sant Lluís. Va ser dissolta a l'arribada de Ferran VII
* 1840 – 1843: Regència d'Espartero
* 1833 – 1840: Regència de Maria Cristina de Borbó fins al 12 d'octubre de 1840.
* 1885 – 1902: Regència de Maria Cristina d'Habsburg-Lorena, mare d'Alfons XIII.
* 1869 – 1871: Regència de Serrano

### França

* 1059 – 1066: Regència d'Anna de Kíev, mare de Felip I
* 1226 – 1242: Regència de Blanca de Castella, mare de Lluís IX.
* 1316 – 1316: Regència de Felip de Poitiers, futur Felip V, anomenat el Longeu, després de la defunció, al juny, del seu germà Lluís X, i fins a la mort, prematura, al setembre, del fill d'aquest últim Joan I, anomenat el Pòstum.
* 1380 – 138: Regència dels ducs de Berry i de Borgonya, oncles de Carles VI
* 1483 – 1491: Regència d'Anna de França, filla de Lluís XI, durant la minoria de Carles VIII.
* Caterina de Mèdici
** 1552 – 1552: Regent durant l'absència (en guerra) del seu marit Enric II.
** 1560 – 1563: Regent durant la minoria del seu segon fill Carles IX
* 1610 – 1614: Regència de Maria de Mèdici, mare de Lluís XIII
* 1643 – 1614: Regència d'Anna d'Àustria, mare de Lluís XIV
* 1715 – 1723: Regència de Felip III d'Orleans, anomenat el Regent, nebot de Lluís XV. Aquesta regència va constituir un règim polític en si mateix: La Regència.

### Mèxic

* 1822 – 1823: Regència de Agustín de Iturbide
* 1863 – 1864: Regència de Juan Nepomuceno

### Regne Unit

* 1811 – 1820: Regència del futur Jordi IV, fill de Jordi III

## Administració

A Indonèsia, les regències són unitats administratives de segon ordre que, juntament amb les ciutats, constitueixen cada una de les províncies. Cada regència és governada per un regent. Jakarta, la capital nacional, està dividida en cinc ciutats administratives i una regència administrativa, totes elles amb un estatut especial que les dota d'una autonomia menor que les seves homòlogues dins de les altres províncies.

## Art

L'Estil regència va ser el nom que se li va donar a l'estil artístic creat a França entre 1715 i 1730 durant la Regència, a principis del segle xviii. El mobiliari regent prefigura l'estil Lluís XV que va introduir una forma arrodonida en les potes de les còmodes, taules, armaris, etc., compartint la severitat de l'estil Lluís XIV i les fantasies del rococó de l'època de Lluís XV.
# Darina Takova

Darina Takova (Sofia, 27 de desembre de 1963) és una soprano búlgara. El 2007 crea la Fundació Darina Takova per la promoció i ajuda als nous talents de la lírica.

## Discografia

| Opera | Rol | Director | Cast | Any | Tipus |
| La Traviata | Violetta | Carlo Rizzi | Darina Takova, Maya Dashuk, Giuseppe Sabbatini, Vittorio Vitelli | 2001 | DVD |
| Tancredi | Amenaide | Riccardo Frizza | Darina Takova, Daniela Barcellona, Marco Spotti, Giuseppe Filianoti, Nicola Marchesini, Laura Polverelli, Raúl Giménez, Simoni Alberghini | 2005 | DVD |
| Luisa Miller | Luisa | Maurizio Benini | Darina Takova, Giuseppe Sabbatini, Arutjun Kotchinian, Ursula Ferri | 2006 | DVD |
| Torvaldo e Dorliska | Dorliska | Victor Pablo Pérez | Darina Takova, Michele Pertusi, Francesco Meli, Jeannette Fischer | 2006 | DVD |

## Referències

* ↑ «Darina Takova Foundation». Arxivat de l'original el 2014-12-20. [Consulta: 20 desembre 2014].
# Collado Hermoso

Collado Hermoso és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 122 | 146 | 154 | 154 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Samah Subay

Samah Subay (àrab: سماح سبيع, Samāḥ Samīʿ) és una advocada iemenita que treballa proporcionant suport legal a les famílies amb fills «desapareguts». Aquests desapareguts són el resultat de la Guerra Civil Iemenita (2015-present), on moltes persones han estat detingudes, torturades i recloses en llocs desconeguts. Com a resultat, les famílies no saben on o quan estan detinguts els seus membres o si estan bé.
Com a resultat del seu treball, Subay ha estat inclosa en la llista de la BBC de les 100 dones més inspiradores i influents de tot el món de l'any 2019.

## Referències

* ↑ «These 15 Arab women are among BBC’s 100 women of 2019» (en anglès). Emirates Woman, 22-10-2019. [Consulta: 1r desembre 2019].
* ↑ Reporter «Yemeni attorney provides legal support to help ‘disappeared children’» (en anglès). Development Channel, 14-11-2019. [Consulta: 1r desembre 2019].
* ↑ Avenue. «Disappearances in Yemen» (en anglès). Human Rights Watch. [Consulta: 1r desembre 2019].
* ↑ «BBC 100 Women 2019: Who is on the list?» (en anglès). , 16-10-2019 [Consulta: 1r desembre 2019].
# Arrow McLaren

Arrow McLaren, abans conegut com Arrow McLaren SP, Sam Schmidt Motorsports, Schmidt Peterson Motorsports o Schmidt Peterson Hamilton Motorsports, és un equip estatunidenc d'automobilisme de velocitat que competeix en IndyCar Sèries. L'equip va ser fundat per Sam Schmidt i té la seva seu a Indianapolis.
En 2021, es va anunciar que McLaren havia comprat una participació del 75% en la propietat de l'equip, amb Schmidt i Peterson compartint una participació del 25% en l'equip i romanent en la junta directiva de l'equip, presidida pel director executiu de McLaren, Zak Brown.
L'equip opera les entrades de Dallara-Chevrolet amb els pilots Ànec O'Ward, David Malukas i Alexander Rossi, respectivament.

## Referències

* ↑ «Rosenqvist to leave Ganassi and join Arrow McLaren SP» (en anglés). au.motorsport.com, 27-02-2023.
* ↑ «AMSP appoints Barnhart as GM; Ward as racing director» (en anglés) p. RACER, 04-10-2022.
# Teoria dels sentiments morals

La Teoria dels sentiments morals (1759) és un llibre sobre ètica de l'economista i filòsof moral Adam Smith. Comença per l'exploració de totes les conductes humanes en les quals l'egoisme no sembla tenir un paper determinant, com assegurava Thomas Hobbes. El que s'exposa llavors és el procés de simpatia (o empatia), a través del qual un subjecte és capaç de posar-se en el lloc d'un altre, tot i que no n'obtingui benefici fent-ho.
Amb aquest fet es busca criticar la concepció de l'utilitarisme tal com apareix en Hume. El desenvolupament de l'obra porta al descobriment del «espectador imparcial», la veu interior que dictaria la propietat o impropietat de les accions. Aquest espectador imparcial pot associar-se al concepte de superjo, de Sigmund Freud. Al llarg de l'obra l'autor explica l'origen i funcionament dels sentiments morals: el ressentiment, la venjança, la virtut, l'admiració, la corrupció i la justícia. El resultat és una concepció dinàmica i històrica dels sistemes morals, en oposició a visions més estàtiques com les determinades per les religions. En termes filosòfics, la naturalesa humana estaria dissenyada per avançar finalitats o causes finals que no necessàriament són coneguts pels subjectes, que es guien per les causes eficients.

## Referències

* ↑ Smith, Adam. Teoría de los sentimientos morales. Edición conmemorativa 70 Aniversario, México, 2004. ISBN 968-16-7339-5.

## Bibliografia

* Cerqueira, Hugo. Sobre a filosofia moral d'Adam Smith. Síntese - Revista de Filosofia, v. 35, p. 57-86, 2008. (en portuguès)
# Aprenentatge aproximadament correcte

En la teoria de l'aprenentatge computacional, probablement l'aprenentatge aproximadament correcte (amb acrònim anglès PAC) és un marc per a l'anàlisi matemàtica de l'aprenentatge automàtic. Va ser proposat l'any 1984 per Leslie Valiant.
En aquest marc, l'alumne rep mostres i ha de seleccionar una funció de generalització (anomenada hipòtesi) d'una determinada classe de funcions possibles. L'objectiu és que, amb alta probabilitat (la part "probablement"), la funció seleccionada tingui un error de generalització baix (la part "aproximadament correcta"). L'alumne ha de ser capaç d'aprendre el concepte donada qualsevol relació d'aproximació arbitrària, probabilitat d'èxit o distribució de les mostres.
Més tard, el model es va ampliar per tractar el soroll (mostres mal classificades).
Una innovació important del marc PAC és la introducció de conceptes de teoria de la complexitat computacional a l'aprenentatge automàtic. En particular, s'espera que l'alumne trobi funcions eficients (requisits de temps i espai limitats a un polinomi de la mida de l'exemple), i el propi aprenent ha d'implementar un procediment eficient (que requereix un recompte d'exemple limitat a un polinomi de la mida del concepte, modificat per l'aproximació i els límits de versemblança).
Per tal de donar la definició d'alguna cosa que es pot aprendre amb PAC, primer hem d'introduir una mica de terminologia.
Per a les definicions següents, s'utilitzaran dos exemples. El primer és el problema del reconeixement de caràcters donat una sèrie de $n$ bits que codifiquen una imatge de valors binaris. L'altre exemple és el problema de trobar un interval que classificarà correctament els punts dins de l'interval com a positius i els punts fora de l'interval com a negatius.

## Referències

* ↑ L. Valiant. A theory of the learnable. Communications of the ACM, 27, 1984.
* ↑ «probability - What does PAC learning theory mean?» (en anglès). https://stats.stackexchange.com.+[Consulta: 16 febrer 2023].
* ↑ «The Probably Approximately Correct (PAC) Model» (en anglès). https://www.cs.princeton.edu.+[Consulta: 23 febrer 2016].
* ↑ Sanghyuk Chun «PAC Learning». PAC learning, 28-11-2014.
# Arimells

Arimells és una masia situada al municipi d'Arbúcies, a la comarca catalana de la Selva.

## Referències

* ↑ Nomenclàtor oficial de toponímia major de Catalunya (2003), pàg. 77.
# Armes parlants

En heràldica, les armes parlants (també anomenades armes cantants) són els escuts d'armes representats per una càrrega que, d'alguna manera, interpreta gràficament el nom de la família o del municipi als quals correspon. Així, els elements que configuren aquest escut (els dits senyals parlants o senyals cantants) «parlen» o «canten» aquest nom de manera intuïtiva, sense necessitat de tenir coneixements heràldics previs.
La referència al nom del posseïdor d'aquestes armories es pot resoldre de diverses maneres:
* Castellfollit de la Roca porta un castell damunt un roc
* Puigverd de Lleida: un puig verd
* La Galera: una galera
* La Palma de Cervelló: una palma
* La Jonquera: una jonquera
* Falset: unes falçs
* Sabadell: una ceba
* Cervera: uns cérvols
* Martorell: una mà, la mar, una torre i un martell
* Castellterçol: un castell i tres sols
* Rocallaura: un parell de rencontres de bou ajuntats per un jou, en referència als bous que llauren, a més del roc
* Bellaguarda: una torre de guaita des d'on es pot fer una «bella guarda»
* Santa Maria d'Oló: una rosa, en referència a la seva «olor»
* Prat de Comte: una ovella pasturant
* Tornafort: un turó fortificat, del llatí tormo forte
* Alàs i Cerc: una branca de roure, del llatí quercus
* Alcoletge: un castell, de l'àrab al-qalat
* Vallfogona de Riucorb: una vall i un foc, per etimologia popular
# Armes Prydein

Armes Prydein (pronunciació en gal·lès: /ˈarmɛs ˈprədəin/, La profecia de Bretanya) és un poema profètic gal·lès de començament del segle x que forma part del Llibre de Taliesin.
Amb un estil exaltat propi de la poesia heroica gal·lesa, la peça descriu un futur en el qual tots els pobles britans s'uniran als escocesos, els irlandesos i els vikings de Dublín sota lideratge gal·lès, i junts aconseguiran expulsar els anglosaxons de Bretanya. És habitual en la poesia heroica que els líders d'aquestes gestes rebin noms; en aquest cas, es diu que són Cadwallon i Cadwaladr, convidant al públic de forma implícita a relacionar-los amb dos cèlebres líders del passat remot, Cadwallon ap Cadfan i Cadwaladr ap Cadwallon. La inclusió de vikings no celtes i d'escocesos i irlandesos sense afiliació britana com aliats és una de les extravagàncies del poema.
El poema expressa la frustració dels gal·lesos davant les polítiques pragmàtiques i pacífiques de Hywel Dda amb el regne de Wessex, el qual es trobava en ple apogeu. Eduard el Vell (899 – 924) s'havia fet amb el poder i exercia la seva hegemonia sobre tots els pobles al sud dels fiords de Clyde i Forth, incloent-hi els gaèlics, els vikings, els anglesos, els còrnics, els gal·lesos i els cúmbrics. Després de la seva mort, el seu fill Æthelstan li va succeir en el tron (924 – 939). Mentrestant, s'havia forjat una aliança entre els regnes de Dublín, Escòcia i Strathclyde per apartar-lo del poder. Æthelstan va ser derrotat durant la batalla de Brunanburgh el 937. Els gal·lesos, sota el lideratge de Hywel Dda, van optar per abandonar a la seva sort als seus aliats històrics, els Hen Ogledd (Homes del Nord), en la seva lluita contra els anglesos. Hywel Dda no va donar el seu suport al poble germà de Strathclyde i tampoc no es va oposar als seus enemics tradicionals, els saxons de Wessex.

## Referències

* ↑ Skene, William Forbes. The Four Ancient Books of Wales. I. Edimburg: Edmonston and Douglas, 1868. pp. 436-442.
* ↑ Skene, William Forbes. The Four Ancient Books of Wales. II. Edimburg: Edmonston and Douglas, 1868. , pp. 123-129.
* ↑ Celtic Culture: A Historical Encyclopedia. ABL-CLIO, 2006. ISBN 978-1-85109-440-0. p. 85

## Bibliografia

* Bollard, John K. «Armes Prydein Vawr». A: The Battle of Brunanburh: A Casebook. University of Exeter Press, 2011, p. 28–37, 155–170, 245–262. ISBN 978-0-85989-862-1.

## Enllaços externs

* "Armes Prydein Vawr" al Celtic Literature Collective (en gal·lès)
* "La gran profecia de Bretanya" al CLC (en anglès)
* "Armes Prydain Bychan" al CLC (en gal·lès)
* "La profecia menor de Bretanya" al CLC (en anglès)
# Armillaria solidipes

Armillaria solidipes (anteriorment dita Armillaria ostoyae) és una espècie de bolet dins la família Physalacriaceae. A l'oest dels Estats Units és la variant més comuna del grup d'espècies que comparteixen el nom d'Armillaria mellea. Armillaria solidipes és força comuna en els arbres de fusta dura i en les coníferes de la carena de la Cascade Range. És un fong fitopatogen i bioluminiscent, el seu miceli ataca la fusta dels arbres i pot viatjar a grans distàncies sota l'escorça o entre els arbres sota la forma de rizomorfs negres.
Se sap que és un dels organismes vius més grans s'ha estimat que un sol espècimen trobat al Malheur National Forest d'Oregon ha estat creixent durant uns 2.400 anys cobrint uns 8,4 km². Només a la tardor aquest fong és visible a la superfície quan forma els bolets. Segurament cobreix la zona més gran entre qualsevol organisme viu.

## Taxonomia

* Armillaria solidipes
Aquesta espècie fins al 2008 rebia com a nom Armillaria ostoyae, però aleshores es va descobrir que Charles Horton Peck el 1900 ja li havia donat com a nom Armillaria solidipes

## Referències

* ↑ «Biggest Living Thing». Extreme Science, 1 Dec 2010.
* ↑ Peck CH. «New species of Fungi». Bulletin Torrey Botanical Club, 27, 1900, pàg. 609–13. DOI: 10.2307/2477998. JSTOR: 2477998. De subscripció o mur de pagament

## Enllaços externs

* Amos, Jonathan. «Fantastic fungus find». BBC News, 07-08-2000.
* Volk, Thomas «The Humongous Fungus—Ten Years Later». Inoculum, 53, 2, 01-04-2002, pàg. 4–8.
* Chapman, Bill; Xiao, Guoping; Myers, Sheldan «Early results from field trials using Hypholoma fasciculare to reduce Armillaria ostoyae root disease». Canadian Journal of Botany, 82, 7, 2004, pàg. 962–969. DOI: 10.1139/b04-078.
# Collado Mediano

Collado Mediano és un municipi de la Comunitat de Madrid. Limita amb Cercedilla, Navacerrada, Becerril de la Sierra, Moralzarzal, Alpedrete, Guadarrama i Los Molinos.

## Demografia

Evolució demogràfica :
| 1900 | 1920 | 1930 | 1940 | 1950 | 1960 | 1970 | 1981 | 1986 | 1991 | 2000 | 2005 |
| 554 | 651 | 787 | 884 | 933 | 1.039 | 1.160 | 1.547 | 1.698 | 2.386 | 4.529 | 5.832 |

## Història

S'ha detectat presència de pobladors, des dels temps romans, car ha estat descoberta a uns 2 kilómetors del nucli urbà, les restes d'una posada romana i al costat d'ella una calçada. El poble no adquirí el caràcter de vila fins al 1630, any en la qual Ana de Mendoza li va concedir carta de Vilatge, separant-se de la Vila de Manzanares. Als inicis de l'edat Mitjana, el poble estava sota la influència de la ciutat de Segòvia. En la part nord-oest de la vall, a la muntanya, àdhuc es poden apreciar restes d'antigues trinxeres usades durant la guerra civil.

## Economia

Antigament la pedrera, agricultura i ramaderia, eren importants. En l'actualitat el sector serveis és el predominant i de les activitats antigues, encara manté certa importància la ramaderia extensiva.

## Enllaços externs

* Web oficial de l'ajuntament Arxivat 2008-03-06 a Wayback Machine.
* Collado Mediano: Història, cultura, naturalesa a Sierra Guadarrama-Alto Manzanares Arxivat 2007-03-14 a Wayback Machine.
# Con la pata quebrada

Con la pata quebrada y en casa és una pel·lícula documental espanyola del 2013 dirigida per Diego Galán Fernández, autor també del guió. Es podria inscriure en el gènere documental de muntatge i forma un treball sociològic en el tractament de la dona i la feminitat en el cinema espanyol, sovint amb una posició submisa i dependent.
Fou exhibida en la secció "Cannes Classics" al 66è Festival Internacional de Cinema de Canes.

## Sinopsi

El documental, fet a base del muntatge humorístic i dinàmic de 180 fragments de pel·lícules espanyoles i amb la veu de narrador de l'actor Carlos Hipólito, vol ser una crònica de la presentació de la dona al cinema espanyol des de la dècada del 1930 fins a l'actualitat, ja que segons el director i guionista, el cinema, vulguem o no, "reflecteix sempre la realitat o part d'ella, i les pel·lícules espanyoles han estat a cada moment mirall de la situació política del país i els seus costums". Així, durant la Segona República Espanyola es va intentar equiparar en llibertat homes i dones, durant la guerra civil espanyola les dones també es van dividir en dos bàndols, durant el franquisme es va retornar a la visió anterior de la dita "con la pata quebrada y en casa" (que dona títol al documental), i durant la transició espanyola la dona es va incorporar poc a poc a l'alliberament feminista. Així mostra a les noves generacions com el patriarcalisme dominat i la seva misogínia d'aquells anys reflectits en el cinema.

## Nominacions i premis

Va rebre el premi al millor llargmetratge documental als XXIII Premis Turia atorgats per Cartelera Turia i també el Premi Platino a la millor pel·lícula documental. Fou nominada al Goya al millor documental.

## Referències

* ↑ 'Con la pata quebrada', el machismo español visto por el cine, rfi.fr, 19 de juny de 2014
* ↑ «Cannes Classics - Documentaries about Cinema». festival-cannes.com. Arxivat de l'original el 3 d’agost 2017. [Consulta: 2 agost 2017].
* ↑ El documental ‘Con la pata quebrada’, dirigido por Diego Galán, participa en la sección Classic de Cannes, audiovisua451.com, 30 d'abril de 2013
* ↑ Con la pata quebrada y en casa a Fotogramas
* ↑ La Cartelera Turia homenajeará a Raimon en la gala de sus XXIII premios, La Vanguardia, 26 de juny de 2014
* ↑ "Con la Pata quebrada", del español Diego Galán, mejor documental, eldiario.es, 6 d'abril de 2014
* ↑ Con la pata quebrada al web dels Goya

## Enllaços externs

* Con la pata quebrada y en casa a rtve.es a la carta
* Con la pata quebrada y en casa a Versión española, rtve.es
# Colibrí de cua metàl·lica de Stanley

El colibrí de cua metàl·lica de Stanley (Chalcostigma stanleyi) és una espècie d'ocell de la família dels troquílids (Trochilidae) que habita zones obertes dels Andes a l'Equador, nord del Perú, i des del sud del Perú fils l'oest de Bolívia.

## Referències

* ↑ «Colibrí de cua metàl·lica de Stanley». Cercaterm. TERMCAT, Centre de Terminologia. Rev. 11 octubre 2024(català)